***Εικαστική παρέμβαση***

Γ’ και Δ’

Για την ομαδική τοιχογραφία των μαθητών/τριών της Γ’ και της Δ’ τάξης αφορμή ήταν ο χρωματικός κύκλος του Ίττεν, με τα βασικά χρώματα και τα συμπληρωματικά που προκύπτουν από τις αναμείξεις των βασικών. Δημιουργήθηκε μια σύνθεση συνδυάζοντας γεωμετρικά σχήματα και χρωματίστηκε με αναφορά στον χρωματικό κύκλο.  Τα σχήματα έχουν συγκεκριμένα χρώματα, όπου τα τρίγωνα είναι κίτρινα, τα τετράγωνα και παραλληλόγραμμα κόκκινα και οι κύκλοι μπλε, δηλαδή έχουν τα 3 βασικά χρώματα. Και στις μεταξύ τους ενώσεις συναντάμε τις αναμείξεις τους, δηλαδή τα συμπληρωματικά (πορτοκαλί, μοβ και πράσινο). Θα μπορούσαμε να πούμε ότι είναι και ένα έργο ‘σκονάκι’-υπενθύμιση όταν ξεχνάμε τον χρωματικό κύκλο!

Ε’ και Στ’

Για την ομαδική τοιχογραφία των μαθητών/τριών της Ε’ και της Στ’ τάξης αφορμή ήταν ένας συνδυασμός από μαθήματα όλης της σχολικής χρονιάς. Με αναφορά σε καλλιτέχνες όπως ο Κλέε ( Paul Klee) και o Μοντριάν ( Piet Mondrian). Σχεδιάστηκε ένα τοπίο όπου συνδυάζονται οι αναφορές αυτές παράλληλα με τη φαντασία. Επίσης ο χρωματισμός έχει αναφορά στα θερμά και τα ψυχρά χρώματα. Δημιουργήθηκε με συνεργασία, προθυμία και  χαρά ένα τοπίο όπου συνυπάρχουν πραγματικότητα και φαντασία!











